open-index/open-wikipedia-markdown huggingface dataset:
தேசிய கடல்சார் நிறுவனம், பாக்கித்தான்

**தேசிய கடல்சார் நிறுவனம்  (National Institute of Oceanography)**  பாக்கித்தான் அரசாங்கத்தின் அறிவியல் மற்றும் தொழில்நுட்ப அமைச்சகத்தின் கீழ் செயற்படும் ஒரு பெரிய ஆராய்ச்சி நிறுவனம் ஆகும்.   இந்நிறுவனம்  பாக்கித்தானின் சிந்து மாகாணத்தில் உள்ள கராச்சியில் அமைந்துள்ளது.  ' ஆராய்ச்சி மற்றும் ஆய்வுகள் அமைப்பான இந்நிறுவனத்திற்கு பாக்கித்தானின் கூட்டாட்சி அரசாங்கம் நிதியளிக்கிறது. அதே நேரத்தில் நிறுவனத்திற்குத் தேவையான வசதிகள் சிந்து அரசாங்கத்தால் வழங்கப்படுகின்றன.

## வரலாறு
1981 ஆம் ஆண்டில் பாக்கித்தானின் கடற்கரை மற்றும் கடலோரப் பகுதிகளில் கடல்சார்வியலில் பலதரப்பட்ட ஆராய்ச்சிகளை மேற்கொள்வதற்கான அரசாங்கத் தீர்மானத்தின் மூலம் தேசிய கடல்சார் நிறுவனம் நிறுவப்பட்டது. இந்த நிறுவனத்தில் 30 தகுதிவாய்ந்த கடல் விஞ்ஞானிகள் பணிபுரிகின்றனர். கடல் உயிரியல், கடல் உயிரிகள் உற்பத்தித்திறன், கடல் வேதியியல் மற்றும் சுற்றுச்சூழல், இயற்பியல் கடல்சார்வியல், கடலோர நீர்ம இயல், கடல் புவியியல் மற்றும் புவி இயற்பியல் ஆகிய துறைகளில் இவர்கள் ஆய்வு மேற்கோள்கின்றனர். .

## மேற்கோள்கள்


## புற இணைப்புகள்
* பாக்கித்தான் தேசிய கடல்சார் நிறுவனம்  அதிகாரப்பூர்வ இணையதளம்
* அறிவியல் மற்றும் தொழில்நுட்ப அமைச்சகம்

பகுப்பு:பாக்கித்தான் அரசு அமைப்புகள்
பகுப்பு:பாக்கித்தான்
லுமாமி

**லுமாமி** (*Lumami*) என்பது இந்தியாவின் வடகிழக்கு மாநிலமான நாகாலாந்தில் அமைந்துள்ள ஓர் கிராமம். இது சுனெபோட்டோ மாவட்டத்தில் அமைந்துள்ளது. இங்கு நாகாலாந்து பல்கலைக்கழகம் அமைந்துள்ளது. 2011ஆம் ஆண்டு மக்கட்தொகை கணக்கெடுப்பின்படி லுமாமியின் மக்கட்தொகை 795 ஆகும்.

## மேற்கோள்கள்

பகுப்பு:நாகாலாந்து
மேக்னிஃபி அறிவியல் கண்காட்சி

**மேக்னிஃபி அறிவியல் கண்காட்சி** (*Magnifi-Science Exhibition*) பாக்கித்தான் நாட்டின் கராச்சி நகரத்தில் நடத்தப்படுகிறது. கண்காட்சிகள், சோதனைகள் மற்றும் வெளிப்பாடுகள் மூலம் அறிவியல் மற்றும் முறைசாரா கற்றல் கலாச்சாரத்தை மேம்படுத்துவதை நோக்கமாகக் கொண்டு தாவூத் அறக்கட்டளை இக்கண்காட்சியை நடத்துகிறது.  2016 ஆம் ஆண்டு கண்காட்சி தொடங்கப்பட்டபோது முதல் நாளில் 55 பள்ளிகளைச் சேர்ந்த 20,000 மாணவர்கள் கலந்து கொண்டனர். முதல்வர் முராத் அலி சா மற்றும் கல்வி அமைச்சர் இயாம் மெக்தாப் உசைன் தகார் ஆகியோர் கண்காட்சியில் கலந்து கொண்டனர். இந்தக் கண்காட்சியில் சில அறிவியல் ஆய்வுக் குழுக்களும் பங்கேற்றன. கண்காட்சியின் முக்கிய கவனம் இளம் குழந்தைகளை அறிவியல் ஆய்வுகள் மற்றும் செயல்பாடுகளில் ஈடுபட ஊக்குவிப்பதாகும்.

## காட்சியகம்

File:Magni-Science 2016.jpg|மேக்னி-அறிவியல் சுவரொட்டி படம்
File:Magni-Science Audience Exhibit 1 - 2016.jpg|மேக்னி-கண்காட்சி 1 இல் அறிவியல் பார்வையாளர்கள்
File:Magni-Science Audience Exhibit 2 - 2016.jpg|மேக்னி-கண்காட்சி 2 இல் அறிவியல் பார்வையாளர்கள்


## மேற்கோள்கள்

பகுப்பு:பாக்கித்தானில் கல்வி
கொந்தகை, தஞ்சாவூர்

**கொந்தகை** (*Konthagai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பாபநாசம் வட்டத்தில் உள்ள கிராமம் ஆகும்.

## மக்கள்தொகை
2011 மக்கள் தொகை கணக்கெடுப்பின்படி, கொந்தகையில் 282 ஆண்கள் மற்றும் 293 பெண்கள் என மொத்தம் 575 பேர் உள்ளனர். பாலின விகிதம் 1039 ஆக இருந்தது. எழுத்தறிவு விகிதம் 80.31 ஆக இருந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
இஞ்சிக்கொல்லை

**இஞ்சிக்கொல்லை** (*Injikollai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள கும்பகோணம் வட்டத்தில் உள்ள கிராமம் ஆகும். இக்கிராமம் கும்பகோணத்திலிருந்து 16 கி. மீ. தொலைவில் அமைந்துள்ளது.

## மக்கள்தொகை
2011 மக்கள்தொகை கணக்கெடுப்பின்படி, இஞ்சிக்கொல்லையில் 1800 ஆண்கள் மற்றும் 1801 பெண்கள் என மொத்தம் 3601 பேர் உள்ளனர். பாலின விகிதம் 1001 ஆக இருந்தது. எழுத்தறிவு விகிதம் 78.04 ஆக இருந்தது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
ரகுமானுல்லா குர்பாசு

**ரகுமானுல்லா குர்பாசு** (பஷ்தூ: رحمان الله ګربز‎; பிறப்பு 28 நவம்பர் 2001) என்பவர் ஆப்கானித்தான் துடுப்பாட்டக்காரர் ஆவார். இவர் ஆப்கானித்தானுக்காக செப்டம்பர் 2019ஆம் ஆண்டு அறிமுகமானார். ஜனவரி 2021ஆம் ஆண்டு அறிமுகமான முதல் ஒருநாள் போட்டியிலேயே சதமடித்த முதல் ஆப்கானித்தான் வீரரானார்.

## மேற்கோள்கள்

## வெளி இணைப்புகள்
* 

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:ஆப்கானித்தான் துடுப்பாட்டக்காரர்கள்
தேசிய மறைகுறியீட்டுத் தகவலியல் ஆராய்ச்சி மற்றும் மேம்பாட்டு நிறுவனம்

**தேசிய மறைகுறியீட்டுத் தகவலியல் ஆராய்ச்சி மற்றும் மேம்பாட்டு நிறுவனம்** (*National Institute of Cryptology Research and Development*) என்பது மறைகுறியீட்டுத் தகவலியல் கல்வி மற்றும் ஆராய்ச்சிக்காக நிறுவப்பட்ட தேசிய அளவிலான ஓர் ஆராய்ச்சி மையமாகும். இந்தியாவின் தெலங்காணா மாநிலத்திலுள்ள ஐதராபாத்து நகரத்தில் இந்நிறுவனம் அமைந்துள்ளது.

## வரலாறு
இந்த நிறுவனம் ஐதராபாத்து நகரத்தில் 2007 ஆம் ஆண்டு நிறுவப்பட்டது. தேசிய தொழில்நுட்ப ஆராய்ச்சி அமைப்பின் கீழ் செயல்படும் நிறுவனங்களில் இதுவும் ஒன்றாகும். தேசிய முக்கிய தகவல் உள்கட்டமைப்பு பாதுகாப்பு மையமும் தேசிய தொழில்நுட்ப ஆராய்ச்சி அமைப்பின் கீழ் செயல்படுகிறது.

நிதிப் பாதுகாப்பு மற்றும் வடிவமைப்பிற்கான ஒப்புருவாக்க ஆய்வகங்கள், எண்ணிலக்க படையரண் ஆய்வகங்கள் ஆகியவற்றை அமைக்க இந்நிறுவனம் திட்டமிடப்பட்டது. மேலும், தேசிய பாதுகாப்பு தொடர்பான முக்கியமான பயன்பாடுகளுக்கான குறியாக்க தயாரிப்புகளையும் உருவாக்குவதும் இதன் நோக்கமாகும்.
## மேற்கோள்கள்

பகுப்பு:இந்திய அரசு அமைப்புகள்
பகுப்பு:தெலங்காணா
பகுப்பு:மறையீட்டியல்
கதாரணம்பட்டி

**கதாரணம்பட்டி** (*Kadaranampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643484. இது  கோபிசெட்டிப்பாளையம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 22 குடும்பங்களும் 83 மக்களும் வசிக்கின்றனர். இதில் 44 ஆண்களும்  39 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஆவணம் (தஞ்சாவூர் மாவட்டம்)

**ஆவணம்** (*Avanam*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பேராவூரணி வட்டத்தில் உள்ள கிராமம் ஆகும். 2011-இல், இங்கு 1,421 ஆண்கள் மற்றும் 1,630 பெண்களுடன் 3,051 மக்கள்தொகையைக் கொண்டிருந்தது.

இக்கிராமத்தில் முத்துமாரியம்மன் கோயில் உள்ளது. 

## மேற்கோள்கள்

 

பகுப்பு:தஞ்சாவூர் மாவட்டத்திலுள்ள கிராமங்கள்
லியோபோல்டோ கிரெல்லி (பேராயர்)

**லியோபோல்டோ கிரெல்லி** (**Leopoldo Girelli**) (பிறப்பு: 13 மார்ச் 1953) இத்தாலி நாட்டின் கத்தோலிக்க திருச்சபையைச் சேர்ந்த பேராயார் ஆவார். இவர் தற்போது இந்தியா மற்றும் நேபாளம் நாடுகளில் வாத்திகான் நாட்டின் போப்பாண்டவரின் அப்போஸ்தல தூதராக 13 மார்ச் 2021 மற்றும் 13 செப்டம்பர் 2021 முதல் செயல்படுகிறார். முன்னர் இவர் போபாண்டவரின் தூதராக சிங்கப்பூர், இந்தோனேசியா, கிழக்கு திமோர், மலேசியா, புருணை, வியட்நாட், இஸ்ரேல், ஜெருசலம், பாலஸ்தீனம் மற்றும் சைப்பிரஸ் நாடுகளில் பணியாற்றியுள்ளார்.

## இந்திய கத்தோலிக்க குருமார்களுக்கு கோரிக்கை
இந்தியாவிற்கான அப்போஸ்தல தூதுவர் என்ற முறையில் இவர், 29 அக்டோபர் 2021 அன்று வெளியிட்ட அறிக்கையில்  தமிழ்நாடு மற்றும் கேரளாவில் செயல்படும் கத்தோலிக்க மதகுருமார்கள் சுதந்திரமான அறக்கட்டளைகள் மற்றும் தன்னார்வ தொண்டு நிறுவனங்களில் பதவிகளை வகிப்பதில் இருந்து விலகி இருக்க கேட்டுக்கொண்டார்.
மேலும் **தமிழ்நாடு ஆயர்கள் பேரரவை**, மறைமாவட்ட நிர்வாகிகளின் அனுமதியின்றி கத்தோலிக்க மதகுருமார்கள் தனித்த அறக்கட்டளைகள் அல்லது சங்கங்களுடன் தொடர்புபடுத்தப்படுவதில்லை என்பதை உறுதிப்படுத்த வேண்டும் என அறிவுறித்தியுள்ளது.

## மேற்கோள்கள்

## வெளி இணைப்புகள்
*  

போப்பாண்டவரின் தூதுவர்கள் 
பகுப்பு:கத்தோலிக்கம்
பகுப்பு:கத்தோலிக்க ஆயர்கள்
டிராவல்எக்சுபி

**டிராவல் எக்சுபி** என்பது செலிபிரிட்டிஸ் மேனேஜ்மென்ட் பிரைவேட் லிமிடெட் நிறுவனத்திற்கு சொந்தமான இந்திய நாட்டு கட்டணத் தொலைக்காட்சி அலைவரிசை தொலைக்காட்சி சேவை ஆகும். இந்த அலைவரிசை பிப்ரவரி 2, 2011 ஆம் ஆண்டு முதல் தமிழ், ஆங்கிலம், இந்தி மற்றும் வங்காளம் போன்ற மொழிகளில் ஆரம்பிக்கப்பட்டது. 

## மேற்கோள்கள்

## வெளி இணைப்புகள்
* Official website

பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:வங்காள மொழி தொலைக்காட்சி அலைவரிசைகள்
மஞ்சள் கீளி

**மஞ்சள் கீளி** அல்லது **பார்க்கீளி** (*Lutjanus fulvus*) என்பது  அக்டினோட்டெரிகீயை மீனின் ஒரு இனமாகும். இது கொண்டல் குடும்பத்தைச் சேர்ந்த ஒரு ஸ்னாப்பர் மீனாகும். இது இந்தோ மேற்கு பசிபிக் பிராந்தியத்தைச் சேர்ந்தது. அந்த எல்லைக்குள் பிடிக்கப்படும் முக்கியமான மீன் இதுவாகும்.

## விளக்கம்
மஞ்சள் கீளியின் முதுகுத் துடுப்பில் 10 முதுகு துடுப்பு முட்கள் மற்றும் 14 மென்மையான கதிர்கள் இருக்கும். குதத் துடுப்பில் 3 முட்கள் மற்றும் 8 மென்மையான கதிர்கள் உள்ளன.  இந்த இரண்டு துடுப்புகளின் பின்புறமானது வட்டமாக இருக்கும். மார்பு துடுப்புகள் 16 கதிர்கள் கொண்டிருக்கும், வால் துடுப்பு சற்று உட்குவிந்து இருக்கும்.  இந்த மீன் அதிகபட்சமாக 40 செமீ (16 அங்குலம்) நீளத்தை அடைகின்றன. இருப்பினும் பொதுவாக 25 செமீ (9.8 அங்குலம்) வரை காணப்படுகின்றன.  இந்த இனத்திற்கு பழுப்பு கலந்த வெளிர் மஞ்சள் உடலும், சிவப்பு நிறம் கலந்த கருநிற வாலும் முக்கிய அடையாளமாக உள்ளளது. இதன் முதுக் தூவிகளின் முனைகள் கருமையாகவும், கீழ் தூவி, வால் தூவி, பக்கத் தூவிகள் மஞ்சளாகவும் இருக்கும். இதன் செதில்கள் பழுப்பு நிறத்தில் இருந்து மஞ்சள் நிற விளிம்புகளைக் கொண்டிருக்கின்றன. மேலும் கண்ணின் மேல் ஒரு மஞ்சள் திட்டு உள்ளது. இதன் குஞ்சுகளின் மஞ்சள் நிற உடலில்  கிடைமட்டமாக நீல நிறக்கோடுகள் காணப்படும்.  மேலும் முதுகுத் துடுப்பின் விளிம்பிற்குக் கீழே ஒரு கருப்பு பட்டையைக் கொண்டிருக்கும். 
[இடது|thumb| [ரீயூனியன்|ரீயூனியனில் ஒரு மீன் குட்டி]]

## பரவலும், வாழ்விடமும்
மஞ்சள் கீளிகள்  இந்தோ பசிபிக் கடல் பகுதியில்  பரவலாக உள்ளன. இது ஏடன் வளைகுடா மற்றும் கிழக்கு ஆபிரிக்காவிலிருந்து தெற்கே தென்னாப்பிரிக்கா வரை இந்தியப் பெருங்கடல் வழியாக காணப்படுகிறது, ஆனால் இது பாரசீக வளைகுடாவில் இருந்து கிழக்கே மார்க்கெசசுத் தீவுகள் மற்றும் லைன் தீவுகள் வரை இல்லை. இது வடக்கே யப்பான் முதல் தெற்கே ஆத்திரேலியா வரை காணப்படுகிறது.  ஆத்திரேலியாவில் இது மேற்கு ஆஸ்திரேலியாவின் ஸ்காட் ரீஃப் மற்றும் திமோர் கடலில் உள்ள ஆஷ்மோர் கார்ட்டியர் தீவுகள் முதல் சிட்னி வரை காணப்படுகிறது. இவை கிறிஸ்துமசு தீவு மற்றும் கோகோஸ் (கீலிங்) தீவுகள் மற்றும் மாஸ்மான் கடலில் உள்ள நோர்போக் தீவிலும் காணப்படுகின்றன.  1950 களில் ஹவாய் மீன் மற்றும் விளையாட்டுப் பிரிவு மஞ்சள் கீளிகளை பேர்ள் துறைமுகம் மற்றும் ஓஹூவில் விடுவித்தது, இது இப்போது அவாயித் தீவுகள் முழுவதும் காணப்படுகிறது, என்றாலும் மிகுதியாக இல்லை.  இவை 2 முதல் 75 மீ (6 அடி 7 முதல் 246 அடி 1 அங்குலம் வரை) ஆழத்தில் உள்ளன. மேலும் இவை பவழப் பாறைகளின் ஆழப்பொந்துகள், பாறைச் செறீவுகளில் வாழ்கின்றன. இதில் குட்டி மீன்கள் எப்போதாவது ஆழமற்ற சதுப்பு நிலங்களிலும் நன்னீர் நீரோடைகளின் கீழ் பகுதிகளிலும் பதிவு செய்யப்படுகின்றன. 

## உயிரியல்
மஞ்சள் கீளி மீன்களானது ஓடுடைய கணுக்காலிகள், கடல் வெள்ளரி, தலைக்காலிகள் போன்றவற்றை இரவு நேரங்களில் வேட்டையாடும். யப்பானின் யாயாமா தீவுகளில் நடத்தப்பட்ட ஒரு ஆய்வில், இந்த மீன்களில் வயது முதிர்ந்தது 34 வயதில் உள்ளது என்றும், பெரும்பாலான மீன்கள் 3 வயதுக்கு மேற்பட்டவை என்றும் கண்டறியப்பட்டது. இவை சராசரியாக  22.5 செமீ (8.9 அங்குளம்) நீளத்தில் பாலியல் முதிர்ச்சி அடைகின்றன. பெண் மீன்கள் சுமார் 4 வயதிலும், ஆண் மீன்கள் 20.7 செமீ (8.1 அங்குளம்),  3 வயதிலும் பாலியல் முதிர்ச்சி அடைகின்றன. இவை ஏப்ரல் மற்றும் அக்டோபர் மாதங்களுக்கு இடையில் அப்பகுதியில் முட்டையிடுவதாக என்று கருதப்படுகிறது. 

## குறிப்புகள்

## வெளி இணைப்புகள்

* 

பகுப்பு:மீன்கள்
மரிலினா

**மரிலினா** (*Marilyna*) என்பது மேற்கு அமைதிப் பெருங்கடலைச் சேர்ந்த கோளமீன் பேரினமாகும் .

## சிற்றினங்கள்
இந்த பேரினத்தில் தற்போது மூன்று அங்கீகரிக்கப்பட்ட சிற்றினங்கள் உள்ளன:

* *மரிலினா டார்வினி* ( காசுடெல்னாவ், 1873)
* *மரிலினா மெராகென்சிசு* ( டி பியூபோர்ட், 1955) (மெராக் தேரை மீன்)
* *மரிலினா ப்ளூரோசுடிக்டா* (குந்தர், 1872)

## மேற்கோள்கள்

 

பகுப்பு:மீன் பேரினங்கள்
சுங்கான்

**சுங்கான்** (*Plotosus lineatus*) என்பது பிளோடோசிடே குடும்பத்தைச் சேர்ந்த ஈல்டெயில் கேட்ஃபிஷ் இனத்தைச்  சேர்ந்த ஒரு கெழுது மீன் ஆகும்.

## விளக்கம்
சுங்கான் மீனானது அதிகபட்சமாக 32 &nbsp;செமீ (13&nbsp;அங்குளம்) நீளம் வரை எட்டும். இதன்  கரும் பழுப்பு நிற உடலில் அணிலுக்கு உள்ளது போன்று கிரீம் அல்லது வெள்ளை நிறத்தில் நீளமான பட்டைகள் இருக்கும். இதன் வயிறு வெண்மையாக இருக்கும்.

இந்த இனத்தின் மிகவும் குறிப்பிடத்தக்க அம்சம் இதன் துடுப்புகளில் உள்ளது. இதன் இரண்டாவது முதுகு துடுப்பு, வால் மற்றும் குத துடுப்பு போன்றவை விலாங்கு மீன்களைப் போலவே ஒன்றாக இணைந்துள்ளன. உடலின் மற்ற பகுதிகளில் நன்னீர் கெளுத்தி மீன்கள் போலவே உள்ளது. வாயானது நான்கு ஜோடி உணர் இழைகளால் சூழப்பட்டுள்ளது, நான்கு உணர் இழைகள் மேல் தாடையிலும்,  நான்கு உணர் இழைகள் கீழ் தாடையிலும் உள்ளன. முதல் முதுகு துடுப்பு மற்றும் மார்புத்  துடுப்புகள் ஒவ்வொன்றும் அதிக நஞ்சுள்ள முட்களைக் கொண்டுள்ளன. அவை மரணத்தைக் கூட ஏற்படுத்தலாம்.

சுங்கான்களில் இளம் பருவ மீன்கள் சுமார் 100 மீன்களைக் கொண்ட பந்து வடிவ கூட்டமாக திரண்டு சுற்றுகின்றன. அதே சமயம் பெரிய மீன்கள் தனித்தோ அல்லது சுமார் 20 மீன்கள் கொண்ட சிறிய குழுக்களாகவோ இருக்கின்றன.  பகலில் பாறை விளிம்புகளின் அடியில் ஒளிந்து கொள்கின்றன. வளர்ந்த சுங்கான்கள் ஓடுடைய கணுக்காலிகள், மொல்லுடலிகள், புழுக்கள், சில சமயங்களில் மீன்களைத் தேடி மணலை இடைவிடாமல் கிளறக்கூடியன.
இவை முட்டையிடும் மீன்களாகும்.


Plotosidae - Plotosus lineatus-001.jpg|புனகென் தேசிய பூங்காவில்  சுங்கான் மீன்கூட்டம்
Plotosus lineatus.001 - Aquarium Finisterrae.JPG|எசுப்பானியாவின், கலீசியாவில் உள்ள மீன்காட்சி சாலையில் (House of the Fishes) உள்ள சுங்கான் மீனின் உடலில் காணப்படும் கோடுகள்
Striped eel catfish - 2014 11 08.ogv|thumbtime=1|மீன்காட்சியகத்தில் கூட்டமாக நீந்தும் சுங்கான்கள்


## பரவலும், வாழ்விடமும்
இந்த இன மீன்கள் இந்தியப் பெருங்கடலில், மேற்கு பசிபிக் பெருங்கடலில் காணப்படுகின்றன.  சில சமயங்களில் கிழக்கு ஆப்பிரிக்கா மற்றும் மடகாஸ்கரில் நன்னீரிலும் நுழைகின்றன.  இந்த இனம் தற்போது மத்தியதரைக் கடலிலும் காணப்படுகிறது. சூயஸ் கால்வாய் வழியாக இவை அங்கு குடியேறியுள்ளன. இவை பவளப்பாறைகளில் காணப்படுகின்றன; மேலும் கடலோரங்கள்,  திறந்த கடற்பகுதிகளிலும் காணப்படுகின்றன.

## ஐரோப்பியத் தடை
இந்த மீனினமானது ஐரோப்பாவில்,  2019 ஆம் ஆண்டு முதல் அந்நிய ஆக்கிரமிப்பு  இனங்களின் பட்டியலில் சேர்க்கப்பட்டுள்ளது. இதனால் ஐரோப்பிய ஒன்றியம் முழுவதும் இந்த இனத்தை இறக்குமதி செய்யவோ, இனப்பெருக்கம் செய்யவோ, கொண்டு செல்லவோ, வணிகம் செய்யவோ அல்லது வேண்டுமென்றே இயற்கை வாழிடங்களில் விடவோ தடை செய்யப்பட்டுள்ளது.

## குறிப்புகள்

## வெளி இணைப்புகள்

* Peteducation.com: ''Plotosus lineatus''
* 
* புளோடஸ் லைனேட்டஸின் நஞ்சின் மருத்துவ விளைவுகள்
* ஆஸ்திரேலியாவின் கோடிட்ட கேட்ஃபிஷ் @ மீன்கள்

பகுப்பு:மீன்கள்
முரசொலி (இலங்கை)

**முரசொலி** (*Murasoli*) இலங்கையில் வெளிவந்த ஒரு தமிழ் நாளிதழ் ஆகும். இப்பத்திரிகை அதன் சுதந்திரமான செயல்பாட்டிற்காக பெயர் பெற்றதாகும். தமிழர்களைக் கலந்தாலோசிக்காத இந்திய-இலங்கை ஒப்பந்தத்தை இது எதிர்த்தது. சின்னதுரை திருச்செல்வம் என்பவரால் முரசொலி பத்திரிகை நிறுவப்பட்டது. இந்திய அமைதி காக்கும் படையால் இவர் பலமுறை கைதுசெய்யப்பட்டார். இவரின் மகன் அகிலன் திருச்செல்வம் இந்திய அமைதி காக்கும் படை ஆதரவு பெற்ற ஈழமக்கள் புரட்சிகர விடுதலை முன்னணியினரால் படுகொலை செய்யப்பட்டார். சின்னதுரை திருச்செல்வமும் அவரது மனைவியும் கொழும்பில் பாதுகாப்புக்காக இடம் விட்டு இடம் பெயர்ந்து தலைமறைவாகினர். இந்திய அமைதி காக்கும் படையால் முரசொலி மூடப்பட்டது. பத்திரிகையின் அனைத்து நகல்களும் பறிமுதல் செய்யப்பட்டன. பத்திரிகையாளர்கள் மற்றும் தொழிலாளர்கள் கைது செய்யப்பட்டனர். பத்திரிகையின் அச்சு இயந்திரங்கள் 1987 ஆம் ஆண்டில் அழிக்கப்பட்டன.

## மேற்கோள்கள்

பகுப்பு:யாழ்ப்பாணத்தில் ஊடகங்கள்
பகுப்பு:ஈழப் போராட்ட தமிழ் இதழ்கள்
பகுப்பு:இந்திய அமைதி காக்கும் படையின் நடவடிக்கைகள்
பகுப்பு:இலங்கைத் தமிழ் நாளிதழ்கள்
எரோசா

**எரோசா** (*Erosa*) என்பது கல்மீன் பேரினம் ஆகும். இவை இந்தியப் பெருங்கடல் மற்றும் மேற்கு அமைதிப் பெருங்கடல் பகுதிகளில் காணப்படுகின்றன. 

## பேரினங்கள்
இந்த இனத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன.

* *எரோசா தருமா* (விட்லி, 1932) (தரும கொட்டுமீன்)
* *எரோசா* *எரோசா* (குவெயர், 1829) (குழி கல்மீன்)

## மேற்கோள்கள்

பகுப்பு:மீன் பேரினங்கள்
கண் மருத்துவம்

**கண் மருத்துவம்(அ) கண்ணியல்** (Ophthalmology)  என்பது  கண் தொடர்பான நோய்களைக் கண்டறிதல் மற்றும் சிகிச்சை முறைகளைக் குறிக்கும் மருத்துவம் மற்றும் அறுவைச் சிகிச்சையின் பிரிவினைக் குறிப்பதாகும்.

**கண் மருத்துவர்** என்பவர் கண் மருத்துவத்தில் நிபுணத்துவம் பெற்ற ஒரு மருத்துவரைக் குறிப்பதாகும். மருத்துவத்தில் பட்டமும், அதைத் தொடர்ந்து கண் மருத்துவத்தில் நான்கு முதல் ஐந்து ஆண்டுகள் உறைவிடப் பயிற்சியும் பெற்று இருப்பர். கண் மருத்துவத்திற்கான உறைவிடப் பயிற்சி திட்டங்களுக்கு உள் மருத்துவம், குழந்தை மருத்துவம் அல்லது பொது அறுவை சிகிச்சை ஆகியவற்றில் பயிற்சியுடன் ஒரு வருட உள்ளகப் பயிற்சியும் தேவைப்படலாம். கண் நோயியலின் ஒரு குறிப்பிட்ட அம்சத்தில் கூடுதல் சிறப்புப் பயிற்சி  பெறப்படலாம்.

கண் நோய்களுக்கு சிகிச்சையளிப்பதற்கும், ஒருங்கொளி சிகிச்சையை செயல்படுத்துவதற்கும், தேவைப்படும்போது அறுவை சிகிச்சை செய்வதற்கும் கண் மருத்துவர்கள் மருந்துகளைப் பரிந்துரைக்க அனுமதிக்கப்படுகிறார்கள். கண் மருத்துவர்கள் கண் நோய்களைக் கண்டறிதல் மற்றும் சிகிச்சை பற்றிய கல்வி ஆராய்ச்சியில் பங்கேற்கலாம்.

## நோய்கள்
கண் மருத்துவர்களால் சிகிச்சையளிக்கப்படும் பொதுவான நோய்களின் ஒரு பகுதி பட்டியல் பின்வருமாறு:

* கண்புரை
* கண்ணீர் குழாய் அடைப்பு
* கண் துருத்தம்
* கண் கட்டிகள்
* நீரிழிவு விழித்திரை நோய்
* உலர் கண் நோய்க்குறி
* கண் அழுத்த நோய்
* விழிப்புள்ளிச் சிதைவு
* ஒளிவிலகல் பிழைகள்
* மாறுகண் (கண்களின் தவறான அமைப்பு அல்லது விலகல்)
* கருவிழிப்படல அழற்சி

## நோய் கண்டறிதல்
thumb|200x200px| விழித்திரை கேமரா
thumb|200x200px| விழியடி நோக்கி (பிளவு விளக்குடன் 90 ''டையோப்டர்'' ஆடியினைப் பயன்படுத்தல்)

### கண் பரிசோதனை
கண் பரிசோதனையின் போது செய்யப்படும் பரிசோதனை முறைகளின் எடுத்துக்காட்டுகள் பின்வருமாறு

* உள்விழி அழுத்தத்தை தீர்மானிக்க கண் அழுத்த அளவி
* ஒளிவிலகல் மதிப்பீடு
* விழித்திரை பரிசோதனை
* பிளவு விளக்கு பரிசோதனை
* பார்வைத் திறன்

### பண்டைய இந்தியா
இந்திய அறுவைச் சிகிச்சை நிபுணரான சுஷ்ருதர் சுமார் ஆறாவது நூற்றாண்டில் சமசிகிருதத்தில் *சுஷ்ருதாவை சம்ஹிதா எனும்* நூலினை எழுதினார். அதில் 76 விழியின் நோய்கள் விவரிக்கப்பட்டுள்ளது (இவற்றில், 51 அறுவை சிகிச்சை) அத்துடன் பல கண் சார்ந்த அறுவை சிகிச்சை கருவிகள் மற்றும் தொழில்நுட்பங்களும் குறிப்பிடப்பட்டுள்ளது. கண்புரை அறுவை சிகிச்சை பற்றிய அவரது விளக்கம் புரைவில்லை நெறித்தல் முறையுடன் இணக்கமாக இருந்தது. அவர் முதல் கண்புரை அறுவை சிகிச்சை நிபுணர்களில் ஒருவராக விவரிக்கப்படுகிறார்.

## தொழில்முறை தேவைகள்

### இந்தியா
இந்தியாவில், இளங்கலை மருத்துவம் மற்றும் இளங்கலை அறுவையியல் (இந்தியா) பட்டப்படிப்பை முடித்த பிறகு, கண் மருத்துவத்தில் முதுகலை பட்டம் தேவை.

## சான்றுகள்


## வெளி இணைப்புகள்

* EyeWiki
* Multilingual illustrated Dictionary of Ophthalmology
* Aaojournal

பகுப்பு:கண் மருத்துவம்
அங்கோலாவில் கருக்கலைப்பு

**அங்கோலாவில்** கருக்கலைப்பு (**Abortion in Angola)**  என்பது பெண்ணின் உயிரை அல்லது ஆரோக்கியத்தை காப்பாற்றுவதாய் இருந்தாலும்,  கற்பழிப்பு அல்லது கருவில் குறைபாடுகள் ஏற்பட்டாலும்  மட்டுமே சட்டபூர்வமாக ஏற்றுக் கொள்ளப்படுகிறது.  வெவ்வேறு நிலைமைகளின் கீழ் செய்யப்படும் எந்தவொரு கருக்கலைப்பும் பெண் மற்றும் அந்நடைமுறையைச் செய்யும் நபருக்கு ஐந்து ஆண்டுகள் வரை சிறைத்தண்டனை விதிக்கப்படும் (தண்டனைச் சட்டம் - உட்பிரிவு 154). கருக்கலைப்பின் விளைவாக பெண் இறந்துவிட்டால் அல்லது பயிற்சியாளர் வழக்கமான அடிப்படையில் கருக்கலைப்பு செய்தால், குற்றவியல் குற்றச்சாட்டுகள் மூன்றில் ஒரு பங்காக மேலும் அதிகரிக்கப்படும் (உட்பிரிவு. 155).

## சட்ட ரீதியான தகுதி
1975 ஆம் ஆண்டு  அங்கோலா சுதந்திரம் பெற்ற பிறகு 1886 போர்த்துகீசிய தண்டனைச் சட்டத்தின் கீழான உட்பிரிவுகள் மாற்றப்படாமல் விடப்பட்டது, கருக்கலைப்புக்கான அணுகல் மிகவும் கட்டுப்படுத்தப்பட்டிருந்தது. கர்ப்பம் பெண்ணின் உயிருக்கு அச்சுறுத்தலாக இருந்தால் மட்டுமே கருக்கலைப்பு கிடைக்கும்.  ஜனவரி 2019 ஆம் ஆண்டு சனவரியில்  புதிய தண்டனைச் சட்டத்தை ஏற்க அந்நாட்டு  தேசிய சட்டமன்றத்தில் புதிய சட்டம் நிறைவேற்றப்பட்டது.  இது  உடல்நலம், கற்பழிப்பு மற்றும் கருவின் குறைபாடுகள் ஆகியவற்றை உள்ளடக்கிய சூழ்நிலைகளில் கருக்கலைப்பு சட்டப்பூர்வமானதாக  விரிவுபடுத்தியது.  பிறகு சனாதிபதி இயோவா லோரெங்கோ புதிய சில விதிகளுக்கு தடை விதித்தார் மற்றும் கடுமையான ஊழல் எதிர்ப்பு நடவடிக்கைகளை கோரினார்.  தேசிய சட்டமன்ற புதிய குற்றவியல் சட்டத்தின் (சட்டம் 38/20) இறுதி பதிப்பு 2020 ஆம் ஆண்டு நவம்பர் 4 அன்று  ஒப்புதல் வழங்கப்பட்டது. 1929 போர்த்துகீசியக் குறியீட்டை மாற்றியமைத்த புதிய குற்றவியல் நடைமுறைச் சட்டத்துடன் சட்டம் 39/20 சட்ட சீர்திருத்தத்தில் 2020 ஆம் ஆண்டு நவம்பர் 6 அன்று சனாதிபதி கையெழுத்திட்டார். 2020 ஆம் ஆண்டு சூலை மாதம் 22  அன்று இச்சீர்திருத்தம் சட்டமன்றத்தால் அங்கீகரிக்கப்பட்டது. புதிய சட்டத் திருத்தங்கள் 90 நாட்களுக்கு பின்னர் 2021 ஆம் ஆண்டு பிப்ரவரி மாதம் 9 ஆம் தேதியன்று அமலுக்கு வந்தன. 2020  ஆம் ஆண்டு நவம்பர் மாதம் 11 ஆம் தேதியன்று அதிகாரப்பூர்வமாக அரசிதழில் வெளியிடப்பட்டது 

## மேற்கோள்கள்

 

பகுப்பு:அங்கோலா
தேமன் கால்கட்

**தேமன் கால்கட்** (*Damon Galgut*, பிறப்பு: 12 நவம்பர் 1963) தென்னாப்பிரிக்கப் புதின எழுத்தாளரும், நாடகாசிரியரும் ஆவார். இவரது "வாக்குறுதி" (*The Promise*) என்ற புதினத்திற்காக இவருக்கு 2021-ஆம் ஆண்டிற்கான புக்கர் பரிசு கிடைத்தது. முன்னதாக 2003, 2010 ஆம் ஆண்டுகளில் இவரது நூல்கள் மான் புக்கர் பரிசுக்குப் பரிந்துரைக்கப்பட்டன.

## வாழ்க்கைக் குறிப்பு
தென்னாப்பிரிக்காவில் பிரிட்டோரியாவில் பிறந்தவர் கால்கட். இவரின் தந்தை யூதக் குடும்பத்தில் பிறந்தவர். ஆறாவது அகவையில், இவருக்கு நிணநீர்க்குழியப் புற்றுநோய் இருப்பது கண்டுபிடிக்கப்பட்டது.

கால்கட் பிரிட்டோரியா ஆண்கள் உயர்தரப் பள்ளியில் கல்வி கற்று 1981 இல் வெளியேறினார். பின்னர் கேப் டவுன் பல்கலைக்கழகத்தில் சேர்ந்து நாடகக் கலையில் பட்டம் பெற்றார்.

## இலக்கியப் பணி
கால்கட் தனது 17-வது அகவையில் *A Sinless Season* (பாவமில்லாத பருவம், 1982) என்ற புதினத்தை எழுதினார். பின்னர் 1988-இல் சிறுகதைத் தொகுதி ஒன்றை வெளியிட்டார். இத்தொகுதியில் ஒரு தாய் தன் மகனின் நோயுடன் போராடுவதை விவரிக்கும் ஒரு குறும் புதினம் ஒன்றும் இடம்பெற்றிருந்தது. இவரது *குவாரி* (1995) என்ற புதினம் திரைப்படமாக எடுக்கப்பட்டு 1988 இலும், பின்னர் 2020 இலும் வெளிவந்தது.

## தனிப்பட்ட வாழ்க்கை
கால்கட் ஓர் அகனன் ஆவார். இது அவரது எழுத்தில் ஆண் சார்ந்த உறவுகளில் அதிக கவனம் செலுத்த வழிவகுத்தது என்றும், ரூவால் டால் எழுதிய சிறுகதை "பன்றி" தனது எழுத்தில் மிகப்பெரிய தாக்கத்தை ஏற்படுத்தியதாகவும் கால்கட் கூறுகிறார்.

1990-களில் இருந்து கேப் டவுன் நகரில் வசித்து வருகிறார். இவர் தனது *The Good Doctor* (நல்ல மருத்துவர்) என்ற புதினத்தி கோவாவில் உள்ள ஒரு உணவு விடுதியில் இருந்து எழுதினார். இவர் யோகக் கலையில் மிகவும் ஈடுபாடுள்ளவர்.

## விருதுகளும் சிறப்புகளும்
*2004: பொதுநலவாய எழுத்தாளர் பரிசு: சிறந்த நூல் (ஆப்பிரிக்கப் பகுதி, *The Good Doctor*)
*2003: மான் புக்கர் பரிசு பரிந்துரைப்பு (*The Good Doctor*)
*2005: பன்னாட்டு டப்ளின் இலக்கிய விருதுக்கான பரிந்துரைப்பு (*The Good Doctor*)
*2009: பொதுநலவாய எழுத்தாளர் பரிசு: சிறந்த நூல் (ஆப்பிரிக்கப் பகுதி, *The Impostor*)
*2010: மான் புக்கர் பரிசுக்கான பரிந்துரைப்பு (*In a Strange Room*)
*2021: புக்கர் பரிசு (*The Promise*)

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ந.ந.ஈ.தி நபர்கள்
பகுப்பு:தென்னாப்பிரிக்க எழுத்தாளர்கள்
பகுப்பு:புக்கர் பரிசு பெற்றவர்கள்
தேசிய பாதுகாப்பு பல்கலைக்கழகம்

**தேசிய பாதுகாப்பு பல்கலைக்கழகம்** (**Rashtriya Raksha University**), முன்னர் இதனை 2009-2020 வரை  *ரக்‌சா சக்தி பல்கலைக்கழகம்* என அழைக்கப்பட்டது. இது இந்தியாவின் குஜராத் மாநிலத்தின் காந்திநகர மாவட்டத்தின் தலைமையிடமான் காந்திநகரின் கிராமப்புறத்தில் அமைந்துள்ளது. இந்தியாவின் உள்நாட்டு பாதுகாப்புக்காக குஜராத் மாநில அரசால் 2009-ஆம் ஆண்டில் நிறுவப்பட்ட முதல் பல்கலைக்கழகம் ஆகும். இப்பல்கலைழகத்தை அப்போதைய குஜராத் மாநில முதலமைச்சர் நரேந்திர மோடி 22 சூலை 2010 அன்று திற்ந்து வைத்தார். 2020-ஆம் ஆண்டில் இப்பல்கலைக்கழகத்தை இந்திய அரசின் கீழ் வந்ததது.

இப்பல்கலைக்கழகம் உள்நாட்டுப் பாதுகாப்பு தொடர்பான படிப்புகளில் இளைநிலை மற்றும் முதுநில பட்டப் படிப்புகளும், முதுகலை பட்டயம் மற்றும் சான்றிதழ் படிப்புகளும் வழங்குகிறது.

2020-ஆம் ஆண்டில் நாடாளுமன்றத்தில் இயற்றப்பட்ட சட்டத்தின் கீழ் இப்பல்க்லைக்கழகம் தேசிய முக்கிய்த்துவம் வாய்ந்த நிறுவனமாக கருதப்படுகிறது.

## தேசிய பாதுகாப்புப் படையுடன் புரிந்துணர்வு ஒப்பந்தம்
பயங்கரவாத எதிர்ப்பு, மேம்படுத்தப்பட்ட வெடிகுண்டு சாதனம் மற்றும் கடத்தல் தடுப்பு ஆகியவற்றுள் தேசிய பாதுகாப்புப் படையின் முக்கிய திறன்களை வலுப்படுத்தும் நோக்கில்ஒத்துழைப்புக்கான புரிந்துணர்வு ஒப்பந்தத்தில் தேசிய பாதுகாப்புப் படை இப்பல்கலைக்கழகத்துடன் 11 சூன் 2021 அன்று கையெழுத்திட்ட்டுள்ளது.

## பயிற்றுவிக்கும் துறைகள்
# உள்நாட்டு பாதுகாப்பு மற்றும் காவல் நிர்வாகம் (School of Internal Security and Police Administration (SISPA)
# தகவல் தொழில்நுட்பம், செயற்கை அறிவுத்திறன் மற்றும் கனிணிப் பாதுகாப்பு (School of IT, Artificial Intelligence and Cyber Security (SITAICS)
# ஒருங்கிணைந்த கடலோரப் பாதுகாப்பு மற்றும் கடல் பாதுகாப்பு படிப்புகள் (School of Integrated Coastal and Maritime Security Studies (SICMSS)
# உள்நாட்டு பாதுகாப்பு, இராணுவம் மற்றும் மூலோபாயப் படிப்புகள் ( School of Internal Security, Defence and Strategic Studies ( SISDSS)
# தடய அறிவியல், பேரிடர் மேலாண்மை & தேசியப் பாதுகாப்பு (School of Forensics, Risk Management & National Security(SFRMNS)
# பன்னாட்டுக் கூட்டுறவு, பாதுகாபு மற்றும் மூலோபாயப் மொழிகள் (School of International Cooperation, Security and Strategic Languages (SICSSL)
# குற்றவியல் மற்றும் நடத்தை அறிவியல்  (School of Criminology and Behavioural Sciences (SCBS) 
# பாதுகாப்பு, சட்ட அமலாக்கம் மற்றும் குற்றவியல் நீதி (School of Security, Law Enforcement and Criminal Justice (SSLECJ) 
# பயன்பாட்டு அறிவியல்கள், பொறியியல் மற்றும் தொழில்நுட்பம் (School of Applied Sciences , Engineering and Technology (SASET) 
# பாதுகாப்பு மற்றும் அறிவியல் பூர்வமான தொழில்நுட்ப ஆராய்ச்சிக் கழகம் (Security And Scientific Technical Research Association(SASTRA)

## மேற்கோள்கள்

## வெளி இணைப்புகள்
* 

பகுப்பு:காந்திநகர் மாவட்டம்
பகுப்பு:இந்திய நடுவண் பல்கலைக்கழகங்கள்
பகுப்பு:குஜராத்திலுள்ள பல்கலைக்கழகங்கள்
பிர்சா முண்டா பழங்குடியினர் பல்கலைக்கழகம்

**பிர்சா முண்டா பழங்குடியினர் பல்கலைக்கழகம்** (*Birsa Munda Tribal University*) என்பது இந்தியாவின் குஜராத் மாநிலத்தில் உள்ள நர்மதா மாவட்டத்தின் தலைமையிடமான ராஜ்பிப்லாவில் உள்ள பொதுப் பல்கலைக்கழகம் ஆகும் . இப்பல்கலைக்கழகம் அக்டோபர் 4, 2014-ல் நிறுவப்பட்டது. அப்போதைய பழங்குடியினர் நலத்துறை அமைச்சரான ஷப்தாஷரன் தத்வி இதனை முறையாகத் தொடங்கி வைத்தார்.

## வரலாறு
பழங்குடியின போராளியான பிர்சா முண்டா நினைவாக, பழங்குடியினர் அதிகமாக உள்ள நர்மதா மாவட்டத்தின் தலைமையிடமான ராஜ்பிப்லாவில் பிர்சா முண்டா பழங்குடியினர் பல்கலைக்கழகம் அமைந்துள்ளது. இது அகமதாபாத் நகரத்திற்கு தென்கிழக்கே 180 கிலோ மீட்டர் தொலைவில் உள்ளது.

## கல்வி
கலை, வணிகம், அறிவியல், பாரம்பரிய கலை, திறன், மூலிகை மருத்துவ அறிவு, சமசுகிருதம் உள்ளிட்ட பல பாடங்களில் பட்டப்படிப்பு, முதுகலை, பட்டயம் மற்றும் சான்றிதழ் படிப்புகளை இப்பல்கலைக்கழகம் வழங்குகிறது.

## மேற்கோள்கள்

 
பகுப்பு:நர்மதா மாவட்டம்
பகுப்பு:குஜராத்திலுள்ள பல்கலைக்கழகங்கள்
பகுப்பு:இந்தியப் பழங்குடியினர் பல்கலைக்கழகங்கள்
பிளாசுட்டிந்தியா பன்னாட்டுப் பல்கலைக்கழகம்

**பிளாசுட்டிந்தியா பன்னாட்டுப் பல்கலைக்கழகம்** (*Plastindia International University*) என்பது இந்தியாவின் குஜராத்தில் உள்ள துங்கா, வாபியில் அமைந்துள்ள தனியார் பல்கலைக்கழகம் ஆகும். இப்பல்கலைக்கழகம் நெகிழி குறித்த ஆய்வு மற்றும் கல்வி சார்ந்த பல்கலைக்கழகமாக உள்ளது.

## துறைகள்
* நெகிழிப் பொறியியல்
* வேதிப்பொறியியல்
* இயந்திர பொறியியல்
* மேலாண்மை

## மேற்கோள்கள்
 

## வெளி இணைப்புகள்
* 

பகுப்பு:குஜராத்திலுள்ள பல்கலைக்கழகங்கள்
கி. மாணிக்கம்

**கி. மாணிக்கம்** (*K. Manickam*) என்பவர் இந்திய அரசியல்வாதி மற்றும் தமிழ்நாடு சட்டப் பேரவை முன்னாள் உறுப்பினர் ஆவார். இவர் சோழவந்தான் தொகுதியிலிருந்து 15வது தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவரை மதுரை காமராசர் பல்கலைக்கழக பேரவை உறுப்பினராகத் தமிழ்நாடு சட்டமன்ற சபாநாயகர் நியமித்தார்.

## மேற்கோள்கள்

பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஆ. வெங்கடேசன்

**ஆ. வெங்கடேசன்** (*A. Venkatesan*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் மதுரை மாவட்டம் சோழவந்தானைச் சார்ந்தவர். வெங்கடேசன் சென்னையில் உள்ள தமிழ்நாடு திறந்தநிலைப் பல்கலைக்கழகத்தில் இளங்கலை தமிழில் பட்டம் பெற்றுள்ளார். விவசாயியான வெங்கடேசன் திராவிட முன்னேற்றக் கழக உறுப்பினர் ஆவார். இவர் 2021 மே மாதம் நடைபெற்ற தமிழகச் சட்டமன்றத் தேர்தலில் சோழவந்தான் தொகுதியில் திமுக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.
## மேற்கோள்கள்

பகுப்பு:மதுரை மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
கெரகோட அள்ளி, பாப்பிரெட்டிப்பட்டி

**கெரகோட அள்ளி** (*Kerekodahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643465. இது கோபிசெட்டிப்பாளையம் ஊராட்சிக்கு உட்பட்டது. இந்த ஊருக்கு அருகில் உள்ள நகரமாக கடத்தூர் உள்ளது.

## மக்கள் வகைபாடு
2001 மக்கள் தொகை கணக்கெடுப்பின்படி இந்தக் கிராமத்தில் 433 குடும்பங்களும் 1694 மக்களும் வசிக்கின்றனர். இதில் 885 ஆண்களும் 809 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
முப்பீனைலார்சின்

**முப்பீனைலார்சின்** (*Triphenylarsine*)  என்பது As(C6H5)3 என்ற மூலக்கூற்று வாய்ப்பாட்டால் விவரிக்கப்படும் கரிம ஆர்சனிக் வகை சேர்மமாகும். பெரும்பாலும் AsPh3  என்ற சுருக்க வாய்ப்பாட்டால் இது குறிப்பிடப்படுகிறது. நிறமற்று படிகநிலையில் காணப்படும் முப்பீனைலார்சினை ஓர் ஈந்தணைவியாகவும் ஒருங்கிணைப்பு வேதியியலில் ஒரு வினையாக்கியாகவும் பயன்படுத்துகின்றனர். பட்டைக்கூம்புரு வடிவமைப்பில் As-C  பிணைப்பு இடைவெளி 1.942–1.956 Å  அளவிலும் C-As-C  பிணைப்புக் கோணம் 99.6–100.5° என்ற அளவிலும் கொண்ட கட்டமைப்பில் இச்சேர்மம் காணப்படுகிறது.

ஆர்சனிக்முக்குளோரைடுடன் குளோரோபென்சீனைச் சேர்த்து உடன் ஒடுக்கும் முகவராக சோடியம் சேர்க்கப்பட்டு மேற்கொள்ளப்படும் வினையில் முப்பீனைலார்சின் தயாரிக்கப்படுகிறது. :

:AsCl3 + 3 PhCl + 6 Na → AsPh3 + 6 NaCl

## வேதி வினைகள்
இலித்தியம் தனிமத்துடன் முப்பீனைலார்சின் வினைபுரிந்து இலித்தியம் இருபீனைலார்சினைடு உருவாகிறது. :
:AsPh3  +  2 Li  →   LiAsPh2  +  LiPh 
 
நன்கு அறியப்பட்ட வீழ்படிவாக்கும் முகவரான நாற்பீனைலார்சோனியம் குளோரைடு தயாரிப்பில் முப்பீனைலார்சின் ஒரு முன்னோடிச் சேர்மமாகப் பயன்படுகிறது.

உலோகங்களுடன் சேர்ந்து முப்பீனைலார்சின் உலோக அணைவுச் சேர்மங்களைக்  கொடுக்கிறது. இவற்றுள் பெரும்பாலானவை தொடர்புடைய முப்பீனைல்பாசுபீன் வழிப்பெறுதிகளை ஒத்த சேர்மங்களாக உள்ளன. 
IrCl(CO)(AsPh3)2, RhCl(AsPh3)3, மற்றும் Fe(CO)4(AsPh3) உள்ளிட்ட சேர்மங்கள் இதற்கு எடுத்துக்காட்டுகளாகும்.

முப்பீனைலார்சோனியம் குளோரைடு முப்பீனைலார்சினிலிருந்து தயாரிக்காப்படுகிறது. :
:(C6H5)3As  +  Br2   →   (C6H5)3AsBr2 
:(C6H5)3AsBr2  + H2O  →  (C6H5)3AsO  +  2 HBr
: (C6H5)3AsO  +   C6H5MgBr  →  (C6H5)4AsOMgBr
:(C6H5)4AsOMgBr  +  3 HCl  →  (C6H5)4AsCl.HCl  +  MgBrCl
:(C6H5)4AsCl.HCl  +  NaOH  →  (C6H5)4AsCl  +  NaCl  +  H2O 
 
## மேற்கோள்கள்

பகுப்பு:பீனைல் சேர்மங்கள்
பகுப்பு:கரிம ஆர்சனிக் சேர்மங்கள்
கேத்துரெட்டிபட்டி

**கேத்துரெட்டிபட்டி** (*Kettureddipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643497. இது கேத்துரெட்டிபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1,175 குடும்பங்களும் 4,808 மக்களும் வசிக்கின்றனர். இதில் 2,456 ஆண்களும் 2,352 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
இந்திரா டாங்கி

**இந்திரா டாங்கி** (*Indira Dangi*)  இந்தியாவைச் சேர்ந்த மத்தியப்பிரதேச மாநிலத்தில் வாழ்கின்ற ஓர் எழுத்தாளர் ஆவார். 1980 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார். இந்தி நாவலாசிரியர், நாடக ஆசிரியர் மற்றும் சிறுகதை எழுத்தாளர் என்ற பன்முக ஆளுமை கொண்டவராக செயல்படுகிறார். இதுவரை ஒரு நாவல், ஒரு  நாடகம் மற்றும் இரண்டு சிறுகதை புத்தகங்களை வெளியிட்டுள்ளார். இவரது படைப்புகள் பரவலாகப் பாராட்டப்பட்டு அங்கீகரிக்கப்பட்டுள்ளன.யுவ புராசுகர்   மற்றும் ஞானபீட நவ்லேகான் அனுசன்சா விருதுகளை இவர் வென்றுள்ளார்.  
## மேற்கோள்கள்

## புற இணைப்புகள்
*
*
*
*
*
*
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:இந்தியப் பெண் எழுத்தாளர்கள்
பகுப்பு:மத்தியப் பிரதேச எழுத்தாளர்கள்
பகுப்பு:மத்தியப் பிரதேச நபர்கள்
கோட்டூர் சோமன்

**கோட்டூர் சோமன்** (*Kottur Soman*) என்பது இந்தியாவிலுள்ள கேரள வனத் துறைக்குச் சொந்தமான உலகிலேயே மிகவும் வயதான யானையாகும்.

கேரள வனத்துறையினர் 1968 ஆம் ஆண்டு ரன்னி வனச்சரகத்திற்கு உட்பட்ட தேக்குதோடு கெப்ரமாலா பகுதியில் இருந்து சோமனை கொள்முதல் செய்தனர். சோமனை கோன்னி யானைகள் முகாமுக்கு அழைத்துச் சென்ற பிறகு, அதற்கு பயிற்சி அளிக்கப்பட்டு நல்ல கும்கி யானையாக மாற்றப்பட்டது 1977 ஆம் ஆண்டு வரை சோமனின் கீழ் பல யானைகளுக்கு பயிற்சி அளிக்கப்பட்டது. அதன் பிறகு அரசாங்கம் யானைகளை காட்டில் இருந்து பிடிப்பதை தடை செய்தது.  2020 ஆம் ஆண்டு அக்டோபர் மாதத்தில்   கோட்டூர் யானைகள் சரணாலயத்தில் ஒரு நிகழ்வு ஏற்பாடு செய்யப்பட்டது. அங்கு சோமனின் 78 ஆவது பிறந்தநாளுக்குப் பிறகு, மிக வயதான யானைக்கான கின்னசு உலக சாதனை பட்டியலில் இடம்பிடிக்க ஆணையம் தயாராகி வந்த நிலையில், சரணாலயத்தில் உள்ள மற்ற யானைகளால் சோமனுக்கு மரியாதை செய்யப்பட்டது. 
## மேற்கோள்கள்

பகுப்பு:இந்தியாவில் தனிப்பட்ட யானைகள்
பகுப்பு:இந்தியப் பண்பாட்டில் யானைகள்
கோலாகாந்தசு

**கோலாகாந்தசு** (*Holacanthus*) என்பது கடல் தேவதை மீன்களின் பேரினமாகும் (குடும்பம் போமாகேந்திடே). இந்த பேரினத்தின் எட்டு சிற்றினங்கள் தீப்பாறை மற்றும் பவளத் தீவுகளுக்கு அருகில் ஏராளமாகக் காணப்படுகின்றன. சில மீன்கள் உணவு மதிப்புடையதாகவும், சில நீர்வாழ் உயிரினங்கள் காட்சிச்சாலை வணிகத்திலும் பயன்படுகின்றன. இவை அனைத்தும் பிரகாசமான நிறத்தில் உள்ளன.

## சிற்றினங்கள்
பின்வரும் சிற்றினங்கள் கோலாகாந்தசு பேரினத்தின் கீழ் வகைப்படுத்தப்பட்டுள்ளன:

## மேற்கோள்கள்

பகுப்பு:மீன் பேரினங்கள்
கீழக்கடையம் தொடருந்து நிலையம்

**கீழக்கடையம் தொடருந்து நிலையம்** (*Kizhakadaiyam Railway Station*, நிலையக் குறியீடு:KKY) என்பது இந்தியாவின், தமிழ்நாடு-கேரளா எல்லையில், தென்காசி மாவட்டத்தின், கடையம் நகரின் அமைந்துள்ள ஒரு தொடருந்து நிலையம் ஆகும். இதன் அருகிலுள்ள பேருந்து நிலையம் கடையம் ஆகும். அருகிலுள்ள பன்னாட்டு வானூர்தி நிலையம் திருவனந்தபுரத்தில் 130கி.மீ. தொலைவிலும், தூத்துக்குடி உள்நாட்டு வானூர்தி நிலையம் 87 கி.மீ. தொலைவிலும் அமைந்துள்ளது.

கீழக்கடையம் தொடருந்து நிலையம் இரண்டு நடைமேடைகள் கொண்டது. இத்தொடருந்து நிலையத்தின் வழியே அன்றாடம் எட்டு தொடருந்துகள்  செல்கின்றன. சென்னை, மதுரை, திருநெல்வேலி, இராமேசுவரம், இராஜபாளையம், சிவகாசி, கொல்லம், போன்ற நகரங்களை கீழக்கடையம் தொடருந்து நிலையம் இணைக்கிறது.

## கடையம் எல்லைக்குட்பட்ட தொடருந்து நிலையங்கள்

## பயணிகள் தொடருந்து
திருநெல்வேலி- செங்கோட்டை-  திருநெல்வேலி செல்லும் பயணிகள் தொடருந்து  

# 56735/56736 - செங்கோட்டை - திருநெல்வேலி - செங்கோட்டை பயணிகள் தொடருந்து
# 56741/56742 - செங்கோட்டை - திருநெல்வேலி - செங்கோட்டை பயணிகள் தொடருந்து
# 56737/56738 - செங்கோட்டை - திருநெல்வேலி - செங்கோட்டை பயணிகள் தொடருந்து
# 56743/56744 - செங்கோட்டை - திருநெல்வேலி - செங்கோட்டை பயணிகள் தொடருந்து

## வண்டிகளின் வரிசை

## விரைவு  தொடருந்து

     16791/16792 தூத்துக்குடி - திருநெல்வேலி சந்திப்பு - பாலக்காடு சந்திப்பு -  திருநெல்வேலி சந்திப்பு -  தூத்துக்குடி பாலருவி விரைவு தொடருந்து

## சிறப்பு விரைவு  தொடருந்து
       06030/06029 திருநெல்வேலி சந்திப்பு - தென்காசி சந்திப்பு - மேட்டுப்பாளையம் - தென்காசி சந்திப்பு -திருநெல்வேலி சந்திப்பு சிறப்பு விரைவு தொடர்வண்டி

       06003/06004 திருநெல்வேலி சந்திப்பு - தென்காசி சந்திப்பு - தாம்பரம் - தென்காசி சந்திப்பு -திருநெல்வேலி சந்திப்பு சிறப்பு விரைவு தொடர்வண்டி 

       06685/06686 திருநெல்வேலி சந்திப்பு - செங்கோட்டை - திருநெல்வேலி சந்திப்பு  இடையே 10 நவம்பர் 2021 முதல் சிறப்பு தொடர்வண்டி இயக்கப்படுகிறது.
       06657/06682 திருநெல்வேலி சந்திப்பு - செங்கோட்டை - திருநெல்வேலி சந்திப்பு  இடையே 01 ஜுன் 2022 முதல் சிறப்பு தொடர்வண்டி இயக்கப்படுகிறது

      06040 திருநெல்வேலி சந்திப்பு - தென்காசி சந்திப்பு - தாம்பரம் விரைவு வண்டி 07 நவம்பர் 2021 ஒரு நாள் மட்டும் சிறப்பு தொடர்வண்டி இயக்கப்பட்டது.

## மேற்கோள்கள்

பகுப்பு:தென்காசி மாவட்டத்திலுள்ள தொடருந்து நிலையங்கள்
விலங்கு உரிமைகளுக்கான ஐக்கிய செயற்பாட்டாளர்கள்

**விலங்கு உரிமைகளுக்கான ஐக்கிய செயற்பாட்டாளர்கள்** (*United Activists for Animal Rights*) என்பது அமெரிக்காவின் கலிபோர்னியா மாநிலத்தில் இயங்கும் ஒரு விலங்குரிமைக் குழுவாகும். இதன் தலைவர் நான்சி பர்னெட்டு என்பவராவார். 1987 ஆம் ஆண்டு இவ்வமைப்பு நிறுவப்பட்டது.

விலங்குரிமைகளுக்கான ஐக்கிய செயற்பாட்டாளர்கள் அமைப்பை தொலைக்காட்சி ஆளுமையான பாப் பார்கர் ஆதரிக்கிறார். மேலும் இக்குழு பார்கருடன் சேர்ந்து பல ஊடகத் திட்டங்களில் விலங்கு வன்கொடுமை பற்றிய அவர்களின் கண்டுபிடிப்புகளின் தொகுதியை திட்டம்-எக்சு என்ற பெயரில் அம்பலப்படுத்தியது.

விலங்குரிமைகளுக்கான ஐக்கிய செயற்பாட்டாளர்கள் பர்னெட்டு மற்றும் பாப் பார்கர் மீது அமெரிக்க மனிதநேய சங்கம் 1989 ஆம் ஆண்டில் அவதூறு மற்றும் தனியுரிமையை ஆக்கிரமித்ததற்காக வழக்கு தொடர்ந்தது. இச்சிக்கல் இறுதியாக காப்பீட்டாளரால் தீர்க்கப்பட்டது.

பார்கர், சீ செப்பர்டு பாதுகாப்பு சங்கம் உட்பட பிற விலங்குரிமை குழுக்களுக்கும் நிதியுதவி அளித்துள்ளார். இவர் தன் புதிய கப்பலான பாப் பார்கர் என்ற கப்பலில் விலங்கு உரிமைகளுக்கான ஐக்கிய செயற்பாட்டாளர்கள் அமைப்பின் தலைவர் நான்சி பர்னெட்டின் பெயரிடப்பட்ட உலங்கு வானூர்தியை கொண்டு செல்கிறார்.

## மேற்கோள்கள்


பகுப்பு:விலங்குரிமை
பகுப்பு:விலங்குரிமைக் குழுக்கள்
பகுப்பு:கலிபோர்னியா
பகுப்பு:விலங்குரிமை அமைப்புகள்
தன்முனைப்பு பேச்சாளர்

**தன்முனைப்பு பேச்சாளர்** (*Motivational speaker*) என்பவர் ஒரு வகைப் பேச்சாளர் ஆவார். இவர்கள் பார்வையாளர்களை ஊக்குவிக்க அல்லது ஊக்குவிக்கும் நோக்கில் உரைகளை நிகழ்த்துகின்றனர். இத்தகைய பேச்சாளர்கள் தங்கள் பேச்சின் மூலம் தங்களது பார்வையாளர்களின் மனநிலையை மாற்றவும் ஊக்கப்படுத்தவும்  முயல்வர். இத்தகைய பேச்சு உந்துதல் பேச்சு என்று பிரபலமாக அறியப்படுகிறது.

ஊக்கமளிக்கும் பேச்சாளர்கள் பள்ளிகள், கல்லூரிகள், வழிபாட்டுத் தலங்கள், தனியார்  மற்றும் அரசு நிறுவனங்கள், மாநாடுகள், வர்த்தக நிகழ்ச்சிகள், உச்சி மாநாடுகள், சமூக அமைப்புகள் மற்றும் இதுபோன்ற சூழல்களில் தொண்டு நிறுவனங்கள் சார்பில் அல்லது நிகழ்ச்சி அமைப்பாளர்களின் ஏற்பாட்டின் பேரில் உரைகளை நிகழ்த்துகின்றனர்.

## மேற்கோள்கள்

 

பகுப்பு:பேச்சுக் கலை
பகுப்பு:பேச்சாளர்கள்
கிண்ணக்கொரை

**கிண்ணக்கொரை** (**Kinnakorai**) இந்தியாவின் தமிழ்நாட்டின் நீலகிரி மாவட்டம், குந்தா வட்டத்தில் அமைந்த வருவாய் கிராமம் ஆகும். இது ஊட்டிக்கு தென்கிழக்கே 50 கிலோ மீட்டர் தொலைவில் உள்ளது. இப்பகுதியில் தேயிலை தோட்டங்கள் அதிகம் உள்ளது. இதனருகில் அமைந்த ஊர் மஞ்சூர் ஆகும். இது மஞ்சூரிலிருந்து 30 கிலோ மீட்டர் தொலைவில் உள்ளது. இவ்வூரில் படகர் மொழி மற்றும் தமிழ் பேசப்படுகிறது.

## மேற்கோள்கள்

பகுப்பு:நீலகிரி மாவட்டத்திலுள்ள ஊர்களும் நகரங்களும்
கடமாடு

**கடமாடு, பசு மீன், பெட்டி மீன்** (*Ostraciidae*) என அழைக்கப்படுவது சதுர, எலும்பு மீன்களின் குடும்பமாகும். இது டெட்ராடோன்டிஃபார்ம்ஸ் வரிசையைச் சேர்ந்தது. இது கோளமீன் மற்றும் முட்டாள் கிளாத்தி ஆகியவற்றுடன் நெருங்கிய தொடர்புடையது.  இது தற்போதுள்ள 6 பேரினங்களில் சுமார் 23 இனங்கள் கொண்டவையாக உள்ளது.

## விளக்கம்
இந்த குடும்பத்தைச் சேர்ந்த மீன்கள் பல்வேறு வண்ணங்கள் கொண்டதாக நிகழ்கின்றன. மேலும் அவற்றின் தோலில் உள்ள  அறுகோண அல்லது "தேன் கூடு" வடிவ தகடுகள் அல்லது செதில்கள் குறிப்பிடத்தக்கவை. இவற்றின் உடலில் உள்ள கனத்த தோலினால் இவற்றால் மெதுவாகவே நீந்த இயலும். இவற்றிற்கு முதுகுத் துடுப்போ அல்லது அடித்துடுப்போ இல்லாத நிலையில் இவை வால்புரம் மேலும் கீழும் உள்ள சிறு துடுப்புகளைக் கொண்டு நீந்தி நகர்கின்றன. இவற்றின் அறுகோண தகடு செதில்களால் இதன் உடல் ஒரு திடமான, முக்கோண அல்லது பெட்டி போன்ற மேலோடாக ஒன்றிணைக்கப்பட்டுள்ளன. அதில் இருந்து துடுப்புகள், வால், கண்கள், வாய் போன்றவை நீண்டு செல்கின்றன. இந்த கனமான கவச செதில்கள் காரணமாக, இவற்றால் மெதுவே அசைய முடியும். ஆனால் வேறு சில மீன்கள் பெரிய மீன்களையே உண்ணும். லாக்டோஃப்ரிஸ் இனத்தைச் சேர்ந்த *ஆஸ்ட்ராசிட் பெட்டி மீன்கள்* தங்கள் தோலில் உள்ள நச்சை சுரந்து தன்னைச் சுற்றியுள்ள நீரில் கலந்து விடுகிறது. அது அவற்றை வேட்டையாடப்படாமல் பாதுகாக்கின்றது.  பெரிய மீன்கள் பொதுவாக ஏறகுறைய முக்கோண வடிவில் இருந்தாலும், இளம் மீன்கள் பொதுவாக நீள்வட்டமானவை. இளைய மீன்கள் பெரும்பாலும் பெரியவறை விட பிரகாசமான வண்ணங்களைக் கொண்டுள்ளன. *அகாந்தோஸ்ட்ரேசியன் குவாட்ரிகார்னிஸ்* என்ற  மாட்டு மீன்  வரை வளரக்கூடியது.

### பரவல்
இந்த மீன்கள் அத்திலாந்திக், இந்திய மற்றும் பசிபிக் பெருங்கடல்களில் பொதுவாக நடு அட்சரேகைகளில் காணப்படுகின்றன. இருப்பினும்  புளோரிடா கடல் நீரில் முக்கியமாக வாழும் எருமை பெட்டிமீன் ( *லாக்டோஃப்ரிஸ் டிரிகோனஸ்* ) கேப் கோட் வரை வடக்கே காணப்படலாம்.

### நச்சு பாதுகாப்பு
இந்தக் குடும்பத்தைச் சேர்ந்த பல்வேறு மீன்கள் தங்கள் தோலின் மூலம் கேஷனிக் சர்பாக்டான்ட்களை சுரக்கின்றன. இது ஒரு இரசாயன பாதுகாப்பு பொறிமுறையாக செயல்படுகின்றன.  இதற்கு ஒரு உதாரணம் பஹுடாக்சின், நீரில் கரையக்கூடிய, படிக இரசாயன நச்சு ஆகும், இது ஆஸ்ட்ரேசியன் லென்டிஜினோசஸ் மற்றும் பெட்டி மீன் குடும்பத்தின் பிற உறுப்பினர்கள் மன அழுத்தத்தில் இருக்கும் போது தோலில் இருந்து சுரக்கும் சளியில் உள்ளது.  பஹுடாக்சின் என்பது 3-அசிடாக்சிபால்மிடிக் அமிலத்தின்  கோலின் குளோரைடு எஸ்டர் ஆகும். இது முட்தோலிகளில் காணப்படும் ஸ்டீராய்டல் சபோனின்களைப் போலவே செயல்படுகிறது.  இந்த நச்சு சளி மீனில் இருந்து வெளியாகும் போது, அது விரைவில் சுற்றுப்புற நீரில் கரைந்து, சுற்றியுள்ள பகுதியில் உள்ள எந்த மீனையும் எதிர்மறையாக பாதிக்கிறது. இந்த நச்சு சில சவர்க்காரங்களை மிக நெருக்கமாக ஒத்திருக்கின்றன. 

## வகைப்பாடு
வலது|thumb| ''டெட்ரோசோமஸ் கிபோசஸ்''
வலது|thumb| ''லாக்டோரியா ஃபோர்னாசினி''
வலது|thumb| ''லாக்டோஃபிரிஸ் ட்ரிக்வெட்டர்''
நூலாசிரியர் Keiichi Matsuura பின்வரும் வகைகளையும் இனங்களையும் பட்டியலிடுகிறார்: 

### புதைபடிவ உயிரலகு

* *இயோலாக்டோரியா* பேரினம்
** *Eolactoria sorbinii* டைலர் 1976 ( Lutetian இன் மான்டே Bolca, இயோசீன் இத்தாலி )
* *ஒலிகோலாக்டோரியா* பேரினம்
** *Oligolactoria* டைலர் 1980 *bubiki* ( Rupelian இன் மொராவியா, Oligocene செக் குடியரசு )

### வாழுகின்ற உயிரலகு

* *[[அகாந்தோசுட்ரேசியன்]]*
* *லாக்டோபிரிஸ்*
* *[[இலாக்டோரியா]]*
* *ஆசுட்ரோசியன்*
* *பரகாந்தோசுட்ரேசன்*
* *[[டெட்ரோசோமசு]]*

## குறிப்புகள்

பகுப்பு:மீன் குடும்பங்கள்
காந்த ஏற்புத்திறன்

மின்காந்தவியலில், காந்த ஏற்புத்திறன்(ஆங்கிலம்: Magnetic susceptibility, இலத்தீன்: , "receptive"; குறியீடு )) என்பது ஒரு காந்தப்புலத்தில் ஒரு பொருள் எவ்வளவு காந்தமாக மாறும் என்பதற்கான அளவீடு ஆகும். இது ஒரு காந்தத் தனிமத்தினை காந்தமாக மாற்றும் போது அது பெறும் காந்தச் செறிவிற்கும் அதனைக் காந்தமாக மாற்றுகின்ற புலச் செறிவிற்குமுள்ள விகிதம் ஆகும். இது ஒரு எளிதான பகுப்பாக்கத்தினை உருவாக்குகிறது - , காந்தமாக மாறும் தன்மை (paramagnetism), , காந்தமாக மாறாத தன்மை (diamagnetism).

## மேலும் பார்க்க

* இரும்பு
* காந்தப் புலம்
* காந்தவியல்
* மாக்சுவெல்லின் சமன்பாடுகள்

## மேற்கோள்கள்

## வெளியிணைப்புகள்
*Linear Response Functions  in Eva Pavarini, Erik Koch, Dieter Vollhardt, and Alexander Lichtenstein (eds.): DMFT at 25: Infinite Dimensions,  Verlag des Forschungszentrum Jülich, 2014 

பகுப்பு:இயற்பியல் கணியங்கள்
பகுப்பு:காந்தவியல்
கே. கட்சி கவுடர்

**கா. க. உச்சி** (*K. Hutchi Gowder*) என்பவர் இந்திய அரசியல்வாதி ஆவார். இவர் தமிழ்நாடு சட்டமன்ற உறுப்பினராக இருந்துள்ளார். இவர் கூடலூர் தொகுதியிலிருந்து 1977, 1980, 1984 ஆகிய ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் தொடர்ச்சியா மூன்று முறை போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
மஞ்சூர்

**மஞ்சூர்** என்பது தமிழ்நாட்டின் நீலகிரி மாவட்டம், குந்தா வட்டத்தில் அமைந்த ஒரு சிற்றூர் ஆகும்.

இதனருகே கிண்ணக்கொரை மற்றும் மேல் பவானி ஏரி, மேல் பவானி அணை, பவானி நீர் மின் உற்பத்தி நிலையம் உள்ளன. இது ஊட்டிக்குத் தெற்கே 31 கிலோ மீட்டர் தொலைவில் உள்ளது.

## மேற்கோள்கள்

பகுப்பு:நீலகிரி மாவட்டத்திலுள்ள ஊர்களும் நகரங்களும்
திரிபுராரிபட்லா இராமகிருட்டிண சாத்திரி

**திரிபுராரிபட்லா இராமகிருட்டிண சாத்திரி** அல்லது **தி. இராமகிருட்டிண சாத்திரி** (  ) (10 ஏப்ரல் 1914 - 21 மே 1998) தெலுங்குத் திரைப்படங்களின் ஆரம்ப காலத்தில் பிரபலமான மேடை மற்றும் திரைப்பட நடிகர் ஆவார். இவர் சுமார் 12 படங்களில் நாரதர் வேடத்தில் நடித்து பிரபலமானார்.

ஆந்திரப் பிரதேசத்தின் குண்டூர் மாவட்டத்திலுள்ள தெனாலி வட்டத்தின் பெதரவூரில் திரிபுராரிபட்லா இராகவையா- காமேசுவரம்மா ஆகியோருக்குப் பிறந்தார். தெனாலியின் இராம விலாச சபையில் சேர்ந்த இவர், 9 வயதில் குழந்தை நடிகராக நடிகத் தொடங்கினார். 1926 முதல் குண்டூரில் தண்டு வெங்கட கிருஷ்ணய்யாவின் பாலமித்ரா சபையில் சேர்ந்து *ரோஷனாரா*, *கிருஷ்ண லீலாலு*, *ராமதாசு* போன்ற நாடகங்களில் நடித்தார். மேலும், தென்னிந்தியா முழுதும் சுற்றுப்பயணம் செய்தார்.

இவர் ஸ்தானம் நரசிம்ம ராவ், சிஎஸ்ஆர் ஆஞ்சநேயுலு ஆகியோருடன் நடித்தபோது, பிரபல திரைப்பட இயக்குநர் சித்ரபு நாராயண மூர்த்தி இவரது நடிப்பால் ஈர்க்கப்பட்டார். 1937இல் தனது *மோகினி ருக்மாங்கதா* திரைப்படத்தில் நடிக்க இவரை அழைத்தார். இவர் நாரதர் பாத்திரத்தை பக்தியுடன் சித்தரித்து பரந்த பார்வையாளர்களின் கைதட்டலைப் பெற்றார். பின்னர், *மார்க்கண்டேயர்,* தக்‌ஷயக்னம்*, *பிரஹலாதன்,* மயில்ராவணன்*, *சுமதி* உட்பட 12 பல்வேறு நாடகங்களில் வெவ்வேறு வேடங்களில் நடித்துள்ளார்.

மேடைக்குத் திரும்பிய பெத்த வெங்கட ராவின் *இராமாஞ்சநேய யுத்தம்* என்ற நாடகத்தில் நாரதராக நடித்து நூற்றுக்கணக்கான நிகழ்ச்சிகளை வழங்கினார். இவர் பில்வமங்களா, சிவயோகி, இராமதாசு, கபீர், நாரதர் என பல வேடங்களில் நடித்து நல்ல பெயர் பெற்றார். 1952ஆம் ஆண்டு புதுதில்லியில் ஜவகர்லால் நேருவுக்கு முன்பாக ஸ்தானம் நரசிம்ம ராவின் *துலாபாரம்* நாடகத்தில் பங்கேற்றார்.

## இறப்பு
இவர் தெனாலியில் தனது மருமகன் வீட்டில் 21 மே 1998 அன்று தனது 84 வயதில் இறந்தார்.

## சான்றுகள்

## வெளி இணைப்புகள்
* Ramakrishna Sastry at IMDb.

பகுப்பு:1998 இறப்புகள்
பகுப்பு:1914 பிறப்புகள்
பகுப்பு:தெலுங்குத் திரைப்பட நடிகர்கள்
குண்டு சுதர்சன்

**குண்டு சுதர்சன்** (*Gundu Sudarshan*) (பிறப்பு **சூரம்புடி சுதர்சன் ராவ்**) ) ஆந்திரப் பிரதேசத்தைச் சேர்ந்த ஒரு இந்திய நகைச்சுவை நடிகரும், எழுத்தாளரும், இலக்கிய ஆர்வலரும் ஆவார். இவர் 350க்கும் மேற்பட்ட படங்களில் நடித்துள்ளார். 10 வயதிலிருந்தே இவருக்கு மேடை அனுபவம் உள்ளது. 1993இல் இயக்குநர் பாபு இயக்கிய *மிஸ்டர் பெல்லம்* படத்தின் மூலம் திரைப்படத்துறையில் நுழைந்தார்  இவர் ஐதராபாத்திலுள்ள ஜவகர்லால் தொழில்நுட்பப் பல்கலைகழகக் கல்லூரியில் குடிசார் பொறியியல் துறையில் முதுகலை பட்டமும், முனைவர் பட்டமும் பெற்றார். மேலும உளத்தியல் துறையிலும் பட்டம் பெற்ற இவர் முழு நேர நடிகராக மாறுவதற்கு முன்னர் பீமவரம் எஸ்.ஆர்.கே.ஆர் பொறியியல் கல்லூரியில் ஒரு விரிவுரையாளராகவும் சிலகாலம் பணியாற்றியுள்ளார்..

## ஆரம்ப கால வாழ்க்கை
சுப்பாராவ் - கனகலதா ஆகியோருக்கு பிறந்த இவர் தென்னிந்திய மாநிலமான ஆந்திரப் பிரதேசத்தின் மேற்கு கோதாவரி மாவட்டத்திலுள்ள பீமவரத்தில் வளர்ந்தார். இவரின் தந்தை ஒரு வழக்கறிஞர். இவர் சிறுவயதிலிருந்தே புராண நாடகங்களைப் பார்க்க ஆரம்பித்தார். ஏழாம் வகுப்பு வரை தாத்தாவின் கிராமமான மஞ்சிலியில் படித்தார். 10 வயதிலிருந்தே இவருக்கு மேடை அனுபவம் இருந்தது. இவர் தனது 7 ஆம் வகுப்பில் *மொண்டி குருவு பண்டா சிஷ்யுடு* என்ற மேடை நாடகத்தில் சீடன் வேடத்தில் நடித்தார். மேலும், தனது பள்ளியில் கலாச்சார நடவடிக்கைகளிலும் ஈடுபட்டார். பீமவரத்தில் பள்ளிப்படிப்பை முடித்தார்.

## சான்றுகள்

## வெளி இணைப்புகள்
* 
* Sudarshan TORI interview youtube video

பகுப்பு:மேற்குக் கோதாவரி மாவட்ட மக்கள்
பகுப்பு:வாழும் மக்கள்
பகுப்பு:தெலுங்கு நகைச்சுவையாளர்கள்
மின்னேரியாக் குளம்

**மின்னேரியா குளம்** (*Minneriya tank*) ஒரு நீர்த்தேக்கமாகும். இதனை உருவாகத்திற்கு காரணமானவர் மகாசேனன் ஆவார். இதன் அணைக்கட்டின் நீளம் 1.25 மைல்  ஆகும். இதன் அணைக்கட்டின் உயரம் 13 மீட்டர். மின்னேரியா குளம்  நீரினால் நிரப்பப்பட்டுள்ள நிலப்பரப்பு  ஆகும்.

## உசாத்துணை

## வெளி இணைப்புகள்
*http://www.irrigation.gov.lk/index.php?option=com_content&view=article&id=301&Itemid=161&lang=en 

பகுப்பு:பொலன்னறுவை மாவட்டம்
பிரம்மம்காரி மடம்

**பிரம்மம்காரி மடம்** (*Brahmamgari Matham*) **கண்டிமல்லயப்பள்ளி** என்பது இந்தியாவின் ஆந்திரப் பிரதேசத்தின் கடப்பா மாவட்டத்திலுள்ள ஒரு கிராமமாகும். இது ராஜம்பேட்டை வருவாய் கோட்டத்தின் கண்டிமல்லயப்பள்ளி என்ற ஊரில் அமைந்துள்ளது. இது ஒரு புனித யாத்திரை மையமாகும். இந்தக் கிராமம் சிறீ "பொத்துலூரு வீர பிரம்மேந்திர சுவாமி ஆசிரமம்" என்று அழைக்கப்படுகிறது. அவர் தனது சீடர்களுக்கு முன்பாக உயிருடன் சமாதி அடைந்தார். அவர் கணிப்புகளின் "காலக்ஞானம் என்ற புத்தகத்தின் ஆசிரியராகக் கருதப்படுகிறார். அவரது தீர்க்கதரிசன நூல்கள் "கோவிந்த வாக்கியங்கள்" என்றும் அழைக்கப்படுகின்றன.

## நிலவியல்
கண்டிமல்லயப்பள்ளி கடப்பாவிலிருந்து 60 கி.மீ. தொலைவில் அமைந்துள்ளது. இது சாலைகளுடன் நன்கு இணைக்கப்பட்டுள்ளது. கடப்பாவிலிருந்து கண்டிமல்லயப்பள்ளிக்கு மைடுகுரு வழியாகச் செல்வது விரும்பத்தக்க பாதை. இது மைடுகூரிலிருந்து 25 கி.மீ. தொலைவில் உள்ளது. பிரம்மம்காரி மடத்திற்கு அருகிலுள்ள தொடருந்து நிலையம் கடப்பா ஆகும். அருகிலுள்ள விமான நிலையம் கடப்பா விமான நிலையம் ஆகும்.

## பிரம்மம்சாகர் நீர்த்தேக்கம்
சிறீ பொத்துலூரு வீரபிரம்மேந்திர சுவாமி நீர்த்தேக்கத்திற்கு, பொத்துலுரு வீரபிரம்மேந்திர சுவாமியின் பெயர் சூட்டப்பட்டது. இது தெலுங்கு கங்கை நீர்ப்பாசனத் திட்டத்தின் ஒரு பகுதியாகும். இந்த நீர்த்தேக்கம் சுண்டுப்பள்ளி நீர்த்தேக்கம் என்றும் அழைக்கப்படுகிறது. மறைந்த ஆந்திர முதல்வர் என். டி. ராமராவ் இதன் அடிக்கல் நாட்டினார். இந்த நீர்த்தேக்கம் 17.73 டிஎம்சி அடி கொள்ளளவு கொண்டது. சுற்றியுள்ள மலைகளுடன், இந்த நீர்த்தேக்கம் ஒரு பிரபலமான சுற்றுலா தலமாக மாறியுள்ளது. அங்கு படகுகள் வாடகைக்கு கிடைக்கின்றன.
thumb|பிரம்மம் சாகர்

## சான்றுகள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
பகுப்பு:கடப்பா மாவட்டம்
பகுப்பு:கடப்பா மாவட்ட ஊர்களும் நகரங்களும்
சோனி பிபிசி எர்த்து

**சோனி பிபிசி எர்த்து** என்பது பிபிசி இசுடியோசு மற்றும் சோனி பிக்சர்சு நெட்வொர்க்குக்கு சொந்தமான ஒரு இந்திய நாட்டு கட்டணத் தொலைக்காட்சி அலைவரிசை ஆகும். இந்த அலைவரிசை மார்ச் 6, 2017 ஆம் ஆண்டு முதல் மும்பையை தலைமயிடமாகக் கொண்டு தமிழ், தெலுங்கு, இந்தி  மற்றும் ஆங்கிலம் போன்ற மொழிகளில் ஆரம்பிக்கப்பட்டது.

## மேற்கோள்கள்

## வெளி இணைப்புகள்
* Sony BBC Earth Official Website
* Watch Sony BBC Earth LIVE

பகுப்பு:2017 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்